**AGENȚIA PENTRU PROTECȚIA MEDIULUI PRAHOVA**

**DECIZIA ETAPEI DE ÎNCADRARE**

**-PROIECT-**

 Ca urmare a solicitării de emitere a acordului de mediu adresate de **COMUNA PÃULESTI** reprezentatã prin Sandu Tudor - primar cu sediul în comuna Pãulesti, str. Calea Unirii, nr. 299, judeṭul Prahovacu sediul în Vãlenii de Munte, str. Berevoieṣti, nr. 3A, judeţul Prahova, înregistrată la APM Prahova cu nr. 3519/29.02.2024, completată cu nr. 6608/11.04.2024, nr. 8223/15.05.2024, nr. 8430/20.05.2024 si nr. 9120/29.05.2024, în baza Legii nr. 292/2018 privind evaluarea impactului anumitor proiecte publice și private aupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr.49/2011, cu modificările și completările ulterioare, APM Prahova decide, ca urmare a consultărilor desfășurate în cadrul ședinței CAT din data de 28.05.2024, că proiectul: **„Foraj si gospodãrie de apã în localitatea Cocosesti, Comuna Pãulesti, judetul Prahova”** propus a fi amplasat în comuna Pãulesti, sat Cocosesti, T 10, P 576, NC32217, judeţul Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 a) Proiectul se încadrează în prevederile Legii nr. 292/2018, Anexa nr. 2, pct. 2d (iii), *conform criteriilor de selecție pentru stabilirea efectuării evaluării impactului asupra mediului din Anexa nr. 3 ale aceleași hotărâri, nu se supune procedurii de evaluare a impactului asupra mediului.*

 b) Caracteristicile proiectului:

 - ***dimensiunea și concepția întregului proiect*:** imobilul (teren) însuprafața totală de 7892 mp este situat în comuna Pãulesti, sat Cocosesti si apartine domeniului privat al comunei Pãulesti, conform actului de dezmembrare autentificat cu nr. 3192 din 08.12.2023 de N.P. Lupu Maria Luiza.

Prin proiect se doreste realizarea unui foraj de alimentare cu apă cu caracter de explorare - exploatare cu adâncimea de cca. 100 m, care să capteze acviferul freatic din zona, cu un debit estimat de 5 l/s în vederea alimentării cu apă în scop potabil a comunei Păuleşti; cămin puţ; conducta de aducţiune în lungime L = 30 m; gospodărie de apă cu rezervor 500 mc; de la rezervor, se va face distribuţia în reţeaua de distribuţie existentă, prin intermediul unei conducte în lungime de L=15000 m; staţie de clorinare având capacitatea cel puţin la fel ca debitul de apă ce va rezulta din puţul forat Q = 5 l/s. Forajul va fi echipat cu cabină de protecție și pompă submersibilă adecvată;

Coordonatele STEREO 70 ale forajului: X (m) = 577431.544 si Y (m) = 388585.143.

 Alimentarea cu energie electrică: branșare la rețeaua publică de alimentare cu energie electrică.

 Organizarea de santier pentru lucrarile solicitate se va asigura in incinta și va cuprinde: zonă depozitare materiale de construcții, schelă, scule și unelte, containere depozitare deșeuri, vestiar, sală de mese, container birou organizare de șantier, toalete ecologice etc. Organizarea de șantier se va desfiinta la finalizarea lucrarilor, fara a afecta proprietatile vecine si retele edilitare existente.

 - ***cumularea cu alte proiecte*:** nu este cazul.

 - ***utilizarea resurselor naturale, în special a solului, a terenurilor, a apei și a biodiversității:***-nu este cazul.

 - ***cantitatea și tipuri de deșeuri generate/gestionate*:**

În perioada de execuţie a lucrãrilor propuse, deşeurile generate sunt deşeuri din construcţii respectiv: 20 03 01-deseuri menajere, 15 01 01-ambalaje de hârtie si carton; 15 01 02-ambalaje de materiale plastice; 17 01 01-beton si moloz; 17 02 01-lemn; 17 02 02-deseuri de sticla; 17 02 03-materiale plastice; 17 04 07-amestecuri metalice; 17 05 04-pamânt şi pietre;

Deşeurile rezultate vor fi stocate selectiv în spaţiu special amenajat pânã la preluarea de cãtre firme autorizate pe bazã de contract.

 ***- poluarea și alte efecte negative****: nu este cazul;*

***-******riscurile de accidente majore și /sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice****: nu este cazul*

 ***-******riscurile pentru sănătatea umană (de ex. din cauza contaminării apei sau a poluării atmosferice):*** *nu este cazul.*

 c***) Amplasarea proiectului*:**

 - ***utilizarea actuală și aprobată a terenurilor*:** - terenul pe care se execută lucrările este situat în intravilan, categoria de folosință: pãsune, iar destinația este zonă pentru gospodãrie comunalã si echipare edilitarã, subzona constructiilor, instalatiilor si a amenajãrilor aferente gospodãriei comunale si echipamentelor edilitare, conform Certificatului de Urbanism nr. 84/27.02.2024 emis de Primăria Pãulesti.

**- *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia***: - nu este cazul;

 - ***capacitatea de absorbție a mediului natural, acordându-se o atenție specială urmatoarelor zone***:

* zone umede, zone riverane, guri ale râurilor; - nu este cazul;
* zone costiere şi mediul marin; - nu este cazul;
* zonele montane şi forestiere; - nu este cazul;
* arii naturale protejate de interes național, comunitar, internațional; - nu este cazul;
* zone clasificate sau protejate conform legislaţiei în vigoare: situri Natura 2000

desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: - nu este cazul;

* zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: - nu este cazul;
* zonele cu o densitate mare a populației: - nu este cazul;
* peisaje și situri importante din punct de vedere istoric, cultural sau arheologic: - nu este cazul.
1. Tipurile şi caracteristicile impactului potenţial:

 - ***importanța și extinderea spatială a impactului*** - de exemplu, zona geografică și dimensiunea populației care poate fi afectată: nu este cazul;

 **- *natura impactului***: impact relativ redus și local pe perioada execuției lucrării.

 - ***natura transfrontalieră a impactului***: nu este cazul;

 - ***intensitatea și complexitatea impactului***: nu este cazul;

 **- *probabilitatea impactului***: impact cu probabilitate redusã atât pe parcursul realizarii investiṭiei cât ṣi dupã darea în exploatare a acestuia, deoarece mãsurile prevãzute de proiect nu vor afecta semnificativ factorii de mediu (aer, apa, sol, aṣezãri umane), în conditiile respectãrii proiectului tehnic ṣi luãrii tuturor mãsurilor privind protecṭia mediului prevãzute în acesta.

*În perioada de execuție a lucrărilor*, sursele de zgomot și de vibrații vor avea un caracter temporar, acestea fiind generate de activitățile de construire și de traficul rutier.

Se vor utiliza autovehicule și utilaje omologate și conforme cu normele tehnice în vigoare, iar zgomotul și vibrațiile produse de acestea vor fi în limite legale. Pentru limitarea efectelor zgomotului generat, sunt propuse urmãtoarele măsuri suplimentare: utilizarea de echipamente și utilaje performante, cu un nivel redus de zgomot; efectuarea verificãrilor tehnice periodice ale autovehiculelor implicate în proiect și menținerea acestora într-o stare corespunzătoare de funcționare; oprirea motoarelor utilajelor și vehiculelor de transport în perioadele în care nu sunt implicate în realizarea lucrărilor; pentru reducerea disconfortului, lucrările de execuție se vor desfășura numai în timpul zilei; se interzice execuția lucrărilor pe timpul nopții; se va minimiza zgomotul și vibrațiile produse de către operațiuni în conformitate cu o buna practica;

 - ***debutul, durata, frecvența și reversibilitatea preconizate ale impactului***: - nu este cazul;

 - ***cumularea impactului cu impactul altor proiecte existente și/sau aprobate***: - nu este cazul;

 - ***posibilitatea de reducere efectivă a impactului***: prin respectarea normelor metodologice specifice la realizarea lucrărilor, prin luarea măsurilor de diminuare a impactului conform proiectului și prin monitorizarea mediului în perioada lucrărilor.

**II Motivele pe baza cărora s-a stabilit necesitatea efectuării/neefectuării evaluării adecvate: *nu este cazul* -** amplasamentul nu se află în perimetrul sau în apropierea unei arii naturale protejate de interes național/comunitar.

**III Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă:** proiectul propus intra sub incidenta prevederilor art. 48 si art. 54 din Legea apelor nr. 107/1996, cu modificarile si completarile ulterioare; nu este necesara realizarea Studiului de evaluare a impactului asupra corpului de apa, lucrarile propuse avand o influenta nesemnificativa din punct de vedere cantitativ asupra corpului de apa, conform proiectului avizului de gospodarirea apelor emis de Administratia Nationala „Apele-Romane”-S.G.A. Prahova.

***Condițiile de realizare a proiectului:***

a) aveți obligația să colectați și să depozitați corespunzător deșeurile rezultate în urma lucrărilor efectuate;

b) la terminarea lucrărilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;

c) depozitarea provizorie a materialelor pe amplasament se va realiza asfel încât să se reducă riscul poluării solurilor și a apei freatice;

d) este interzisă poluarea în orice mod a resurselor de apă;

e) se vor respecta prevederile OUG 92/2021 privind regimul deșeurilor, cu modificările și completările ulterioare;

f) deșeurile rezultate din lucrări se vor valorifica/elimina, pe masura acumulării lor, prin societăți autorizate;

g) privitor la protecția împotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;

h) organizarea de șantier se va realiza corespunzător din punct de vedere al facilităților și al protecției factorilor de mediu prin ocuparea unor suprafețe de teren cât mai mici;

i) nu se vor stoca combustibili în organizarea de şantier;

j) alimentarea cu carburanţi, repararea si întreţinerea mijloacelor de transport și a utilajelor folosite pe şantier se va face numai la societăți specializate și autorizate;

k) alegerea de trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

l) se vor împrejmui zonele unde se vor efectua lucrările și se vor instala panouri de inștiințare privind proiectul și perioada propusă pentru executarea acestora;

m) la părăsirea incintei organizării de şantier, roțile autovehiculelor se vor curăța;

n) se vor respecta întocmai recomandările Referatului hidrogeologic de expertiză nr. 353/04.04.2024 emis de I.N.H.G.A. Bucureşti pentru “Studiu hidrogeologic preliminar privind execuţia forajului de alimentare cu apă F1 din localitatea Cocoşeşti, comuna Pauleşti, judeţul Prahova”.

o) respectarea tuturor avizelor solicitate prin Certificatul de Urbanism.

p) solicitantul și proiectantul sunt direct răspunzători de veridicitatea și corectitudinea datelor și informațiilor prezentate în documentație.

 ***Informarea si participarea publicului la procedura de reglementare***

 Autoritatea competentã pentru protecţia mediului a asigurat şi garantat accesul liber la informaţie a publicului interesat/afectat de proiect.

 Astfel, publicul a fost informat cu privire la depunerea solicitãrii în vederea obţinerii acordului de mediu şi asupra deciziei luate:

-afişate pe pagina proprie de internet a autoritãţii competente pentru protecţia mediului şi la sediul acesteia.

-afişate de titular în data de 18.03.2024 si ......2024 în ziarul „Observatorulprahovean.ro” si la sediul Primãriei comunei Pãulesti.

 Documentaţia aferentã proiectului a fost accesibilã spre consultare de cãtre public pe toata durata derulãrii procedurii de reglementare la sediul A.P.M. Prahova.

 Precizãm cã nu au existat sesizari şi comentarii din partea publicului interesat/potenţial afectat pe parcursul procedurii de reglementare.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

  Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

  Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

  Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

  Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

  Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

  Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.